สวัสดีค่ะตามหาอาการที่ตัวเองเป็นอยู่มาสักระยะแล้วค่ะ แต่ก็ยังไม่ทราบว่าเป็นอะไร เพราะว่า ตั้งครรภ์ก็ไม่น่าจะใช่ โรคหนองในเทียมก็ไม่ใช่ คือไปมีเพศสัมพันธ์โดยไม่ได้ป้องกันค่ะ(เขาไม่สวมถุงยางหลั่งใน)แต่ก็กินยาคุมป้องกันอยู่แล้ว ทีนี้ต่อมา มีอาการ -มีตกขาวมากผิดปกติสีเหลือง(ไม่มีกลิ่น,ไม่เหม็น) -ปวดอุ้งเชิงกราน(กดแล้วปวด) -ฉี่ไม่เจ็บหรือไม่แสบ -คันช่องคลอดนานๆที -เวียนหัวเหมือนจะหน้ามืด(อันนี้เพราะพักผ่อนไม่เพียงพอด้วยหรือเปล่า) -เครียด แต่อาการก็มีเท่านี้นะคะ สังเกตมาสักระยะแล้วค่ะ ตอบหน่อยนะคะ คือกังวลมากๆค่ะ
สวัสดีค่ะ อาการตกขาวสีเหลือง ปวดอุ้งเชิงกรานอาจเกิดจาก-อวัยวะภายในอุ้งเชิงกรานอักเสบ อาจมีไข้ ปวดท้องน้อย ตกขาวผิดปกติ จากอาการดังกล่าวมา มีความเป็นไปได้มากที่สุด มักเกิดจากโรคติดต่อทางเพศสัมพันธ์เช่นหนองใน-ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้-ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ-การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดควรไปพบสูตินรีแพทย์เพื่อตรวจร่างกายเพิ่มเติม แพทย์อาจจะเก็บตกขาวไปตรวจดูว่าเป็นการติดเชื้อชนิดใดและตรวจภายในร่วมด้วย จะได้ให้ยาได้ถูกค่ะ สังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์การดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์